Ocotepeque
<s>Ocotepeque je grad od 13.310i općina (municipio) od 25.207 stanovnika na zapadu Hondurasa u departmanu Ocotepequa čiji je administrativni centar.</s>

<s>Geografija 
Ocotepeque leži u planinskoj unutrašnjosti u kotlini rijeke Lempe, nedaleko od tromeđe Guatemale, Hondurasa i Salvadora.</s><s>Od karipske luke Puerto Cortés udaljen je 206 km južno, a od glavnog grada Tegucigalpe 215 km prema zapadu.</s>

<s>Historija 
Ocotepeque je osnovan 1530.</s><s>U vrijeme prve političke podjele zemlje 1825. administrativno je podpadao pod Santa Rosa de Copán.</s><s>Status gradića (ville) dobio je 13. aprila 1843., a u julu 1870. i status grada.</s><s>Sve do februara 1906. administrativno je bio općina u departmanu Copán.</s>

<s>Velika poplava koju je uzrokovala rijeka Lempa 7. juna 1934. totalno je razorila grad, pa je odlučeno da Sinuapa bude privremeni administrativni centar departmana Ocotepeque.</s><s>Nakon godinu dana podignut je i osnovan novi grad nazvan Nueva Ocotepeque, koji je proglašen novim (starim) administrativnim centrom.</s>

<s>Kako se do 1958. ime Ocotepeque udomaćilo za novi grad (Nueva Ocotepeque), a za orginalni star grad se uvriježilo ime Antigua Ocotepeque, Nacionalni kongres Hondurasa je priznao činjenično stanje i 1958. ukinuo ime Nueva Ocotepeque.</s><s>Ono što je do danas preostalo od prije poplave u starom gradu je crkva i veliko stablo u centru grada.</s><s>Ocotepeque je 1969. postala vijest dana svih svjetskih medija, kao prva linija fronta za četverodnevnog Nogometnog rata između Hondurasa i Salvadora.</s>

<s>Privreda 
Pored poljoprivrede za ekonomiju grada značajna je i trgovina jer leži na tromeđi.</s>

<s>Izvori</s>

<s>Vanjske veze</s>

<s>Mi Ocotepeque</s>

<s>Gradovi u Hondurasu</s>

